**SUTARTIES SPECIALIOJI DALIS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**UAB „Ignitis“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 303383884, PVM mokėtojo kodas LT100008860617, registruotos buveinės adresas Laisvės pr. 10, LT-04215 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama Artūro Bortkevičiaus, veikiančio pagal Pirkėjo įstatus (toliau – Pirkėjas), ir

**UAB „Ignitis grupės paslaugų centras“**, pagal Lietuvos Respublikos įstatymus įsteigta ir veikianti uždaroji akcinė bendrovė, juridinio asmens kodas 303200016, PVM mokėtojo kodas LT100008194913, registruotos buveinės adresas Laisvės pr. 10, LT-04215 Vilnius, Lietuvos Respublika, apie kurią duomenys kaupiami ir saugomi VĮ Registrų centras, atstovaujama bendrovės vadovės Irmos Kaukienės, veikiančios pagal Tiekėjo įstatus (toliau – Tiekėjas), ir

Pirkėjas ir Tiekėjas kiekvienas atskirai toliau vadinamas Šalimi, bendrai vadinami Šalimis,sudarė šią prekių pirkimo - pardavimo sutartį (toliau – Sutartis).

1. **BENDROSIOS NUOSTATOS IR SUTARTIES OBJEKTAS** 
   1. Tiekėjas įsipareigoja Sutartyje numatytomis sąlygomis perduoti techninėje specifikacijoje nurodytas IT informacines sistemas (Ignitis klientų aptarnavimo savitarna portalas; Kontaktų centro užklausų valdymo sistema; Kontaktų centro užklausų valdymo sistema; Apjungto duomenų pateikimo ir valdymo viename lange sistema; Apjungto duomenų pateikimo ir valdymo viename lange sistema). (toliau – Prekės). Prekės Pirkėjui perleidžiamos nuosavybės teise, o Pirkėjas įsipareigoja priimti Prekes ir sumokėti už jas Tiekėjui Sutartyje nurodytomis sąlygomis ir terminais*.*
   2. Ši Sutartis sudaryta pasibaigus viešajam pirkimui, kuriame ekonomiškai naudingiausias pasiūlymas išrinktas pagal kainą.
2. **PREKIŲ KIEKIS IR KAINA** 
   1. Pagal Sutartį Pirkėjui tiekiamos Prekės, aprašytos Techninėje specifikacijoje.
   2. Prekių kiekis nurodytas Sutarties SD Priede Nr. 3.
   3. Bendra Sutarties kaina yra **950 117,41** **EUR** (devyni šimtai penkiasdešimt tūkstančių vienas šimtas septyniolika eurų ir 41 euro ct.), įskaitant PVM. Bendrą Sutarties kainą sudaro:
      1. Prekių kaina – **785 221,00 EUR** (septyni šimtai aštuoniasdešimt penki tūkstančiai du šimtai dvidešimt vienas euras ir 00 euro ct.), neįskaitant PVM;
      2. Pridėtinės vertės mokestis (PVM) – 21 % – **164 896,41 EUR** (vienas šimtas šešiasdešimt keturi tūkstančiai aštuoni šimtai devyniasdešimt šeši eurai ir 41 euro ct.).
   4. Vadovaujantis Viešųjų pirkimų tarnybos direktoriaus patvirtinta Kainodaros taisyklių nustatymo metodika (toliau – Metodika), taikomas kainos apskaičiavimo būdas: fiksuota kaina.
3. **APMOKĖJIMO TVARKA**
   1. Pirkėjas sumoka Tiekėjui per 30 (trisdešimt) Dienų nuo Sąskaitos gavimo dienos. Tiekėjas turi teisę pateikti Sąskaitą apmokėjimui tik po faktinio Prekių perdavimo. Ši Sutartis yra kartu ir perdavimo priėmimo aktas (todėl atskiras priėmimo perdavimo aktas nėra rašomas), o Sutarties BD nuostatos, susijusios su perdavimo – priėmimo akto pasirašymu, nėra taikomos. Šios Sutarties sudarymo momentu Tiekėjas perduoda Prekes Pirkėjui, o pastarasis priima Prekes.
4. **PREKIŲ KOKYBĖ** 
   1. Prekių kokybė turi atitikti Pirkimo objektui keliamus reikalavimus ir standartus, nurodytus Pirkimo sąlygose bei teisės aktuose, reglamentuojančiuose tokio pobūdžio Prekių tiekimą. Garantiniai terminai, įskaitant garantinį aptarnavimą Tiekėjo lėšomis, jų trukmė ir sąlygos nurodyti Techninėje specifikacijoje.
   2. Tiekėjas užtikrina pašalinimo pagrindų, nurodytų Pirkimo sąlygose, nebuvimą visą Sutarties galiojimo laikotarpį.
   3. Bendradarbiavimas tarp Šalių vyksta, įskaitant teiktinus pagal Techninę specifikaciją dokumentus, informaciją, konsultacijas, mokymus, tik lietuvių kalba, jei Techninėje specifikacijoje nenurodyta kitaip.
   4. Prekių trūkumai suprantami, kaip jie apibrėžti Sutarties BD 1.15 punkte.
   5. Prekių trūkumai šalinami Tiekėjo sąskaita, Techninėje specifikacijoje bei Sutartyje nustatyta tvarka ir terminais. Netesybos už trūkumų nepašalinimą nustatytu terminu taikomos po Sutarties sudarymo.
   6. Už nustatytų trūkumų nepašalinimą per Sutarties SD 4.5 punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo trūkumų turinčių Prekių kainos dydžio delspinigius už kiekvieną uždelstą dieną.
5. **TIEKĖJO TEISĖ PASITELKTI ASMENIS**
   1. Sutarties vykdymui pasitelkti specialistai, kurių kvalifikacija buvo remtasi Pirkimo metu: **NE**.

5.2.Tiekėjo pasitelkti ūkio subjektai: **NE**.

* 1. Kai Tiekėjas Pirkimo procedūrų metu atitikčiai Pirkimo sąlygose nustatytiems reikalavimams įrodyti rėmėsi kitų ūkio subjektų ekonominiais ir finansiniais pajėgumais, Tiekėjas ir ūkio subjektai, kurių pajėgumais Tiekėjas rėmėsi, prisiima solidarią atsakomybę už Sutarties įvykdymą.
  2. Tiekėjas Sutarčiai vykdyti turi teisę pasitelkti Subtiekėjus tik tai Sutarties daliai, kurią nurodė Pasiūlyme. Sutarties vykdymui pasitelkti Subtiekėjai ir (ar) nurodyta subtiekimui perduodama sutartinių įsipareigojimų dalis: **NE.**
  3. Tiekėjo pasitelktiems Subtiekėjams yra suteikiama galimybė prašyti Pirkėjo tiesiogiai atsiskaityti su jais.
  4. Subtiekėjas, norintis pasinaudoti Sutarties SD 5.5. punkte nurodyta galimybe, raštu pateikia prašymą Pirkėjui. Prašyme nurodomi Subtiekėjui teikiamos Prekės ir su Tiekėju suderinta Subtiekėjui mokėtina suma, kartu pateikiant Tiekėjo patvirtinimą dėl Subtiekėjui mokėtinos sumos suderinimo.
  5. Pirkėjas, išnagrinėjęs Subtiekėjo prašymą, priima sprendimą dėl tokio atsiskaitymo taikymo bei praneša Tiekėjui ir Subtiekėjui per 10 (dešimt) Dienų nuo prašymo gavimo dienos.
  6. Jei Pirkėjas priima sprendimą tenkinti Subtiekėjo prašymą, pasirašoma trišalė sutartis tarp Pirkėjo, Tiekėjo ir Subtiekėjo, kaip nurodoma Sutarties BD 12.15. punkte, pagal projektą, kuris pateikiamas Sutarties SD priede Nr. 5.
  7. Tiekėjas įsipareigoja apie Sutarties SD 5.5. punkte nurodytą tiesioginio atsiskaitymo galimybę bei šioje Sutartyje nustatytą tokio atsiskaitymo tvarką informuoti pasitelktus Subtiekėjus.

1. **PREKIŲ PRISTATYMO TERMINAI IR PERDAVIMO - PRIĖMIMO TVARKA**
   1. Prekių tiekimo tvarka ir vieta nurodyta Sutartyje ir Techninėje specifikacijoje*.*
   2. Už vėlavimą pristatyti Pirkimo sąlygas atitinkančias Prekes per Sutarties SD 6.1. punkte nustatytą terminą Tiekėjas, Pirkėjui pareikalavus, moka Pirkėjui 0,05 procentų nuo vėluojamų pristatyti Prekių kainos dydžio delspinigius už kiekvieną.
2. **KITOS SĄLYGOS**
   1. Pakeičiamas Sutarties BD 1.15 punktas ir išdėstomas taip:

1.15. Prekių trūkumai– Prekių perdavimo priėmimo metu ar (ir) Prekių garantinio termino galiojimo metu Pirkėjo nustatyti Prekių kokybės neatitikimai Pirkimo sąlygų reikalavimams.

6.2. Pakeičiamas Sutarties BD 8.1 p. ir išdėstomas taip:

8.1. Sutarties objektas apibrėžtas techninėje specifikacijoje. Tiekėjas sudarė galimybę Pirkėjui iki Sutarties įsigaliojimo susipažinti su Prekėmis, patikrinti jų būklę ir/ ar atitiktį Techninės specifikacijos reikalavimams. Pasirašydamas šią Sutartį, kuri vadovaujantis Sutarties SD 3.1 p. yra kartu ir priėmimo-perdavimo aktas, Pirkėjas patvirtina, kad priėmimo-perdavimo metu Prekės visapusiškai atitinka Techninės specifikacijos reikalavimus ir nenustatė Prekių trūkumų.

6.3. Prekėms taikomos juridiniams asmenims taikytinos garantijos sąlygos, garantinis terminas Prekėms – 6 mėnesiai nuo Prekių perdavimo dienos. Tiekėjas įsipareigoja savo sąskaita per protintą Sutarties šalių suderintą terminą pašalinti Prekių trūkumus, atsiradusius dėl Tiekėjo kaltės ir paaiškėjusius Prekių garantijos laikotarpiu.

6.4. Maksimali atsakomybė pagal Sutartį Tiekėjui už sutartinių įsipareigojimų nevykdymą ir ar netinkamą vykdymą negali viršyti Sutarties 2.3.1 p. nurodytos kainos.

6.5. Netaikomi Sutarties BD 8.2- 8.16 p.

6.6. Pakeičiamas Sutarties BD 9.17 p. ir išdėstomas taip:

9.17. Tiekėjui vėluojant perduoti Prekes Sutartyje nustatytais terminais, Tiekėjas, Pirkėjui pareikalavus, moka Pirkėjui Sutarties SD nustatyto dydžio netesybas.

1. **SUTARTIES PASIRAŠYMAS, ĮSIGALIOJIMAS IR GALIOJIMAS**
   1. Sutartis pasirašoma kvalifikuotais elektroniniais Šalių parašais.
   2. Sutartis įsigalioja nuo abipusio Sutarties pasirašymo dienos ir galioja iki visiško įsipareigojimų įvykdymo, bet ne ilgiau kaip 3 mėnesius nuo jos įsigaliojimo dienos.
2. **PRIEDAI**
   1. Kiekvienas šios Sutarties priedas yra neatskiriama jos dalis. Kiekviena Šalis gauna po vieną kiekvieno Sutarties priedo egzempliorių.
   2. Prie Sutarties SD pridedami šie priedai:
      1. Priedas Nr. 1. – Kontaktiniai adresai pranešimams siųsti ir asmenys, atsakingi už Sutarties vykdymą 1 lapas;
      2. Priedas Nr. 2. – Techninė specifikacija;
      3. Priedas Nr. 3. – Pirkimo objekto pavadinimas, kiekis, įkainiai.
3. **ŠALIŲ REKVIZITAI**

|  |  |
| --- | --- |
| **Tiekėjas**  UAB „Ignitis grupės paslaugų centras“  Laisvės pr. 10, LT-04215 Vilnius  Tel. Nr.: +370 5 278 22 72  Įmonės kodas: 303200016  PVM kodas: LT100008194913  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bendrovės vadovė  Irma Kaukienė | **Pirkėjas**  UAB „Ignitis“  Laisvės pr. 10, LT-04215 Vilnius  Tel. Nr. +370 611 21 802  Įmonės kodas: 303383884  PVM kodas: LT100008860617  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  Generalinis direktorius  Artūras Bortkevičius |

Sutarties SD Priedas Nr. 1

**KONTAKTINIAI ADRESAI PRANEŠIMAMS SIŲSTI IR ASMENYS, ATSAKINGI UŽ SUTARTIES VYKDYMĄ**

1. **KONTAKTINIAI ASMENYS** 
   1. Pirkėjo atstovų, kurie bus atsakingi už šios Sutarties vykdymą, užsakymų teikimą kontaktai:
   2. Tiekėjo atstovų, kurie bus atsakingi už šios Sutarties vykdymą, užsakymų gavimą kontaktai:

Pranešimai siunčiami: gpc@ignitis.lt

Užsakymai teikiami:

Sutarties galiojimo metu Pirkėjas turi teisę keisti pranešimų ar (ir) Užsakymų pateikimo būdą ir komunikacijos kanalus, apie tai raštu pranešdamas Tiekėjui.

|  |  |
| --- | --- |
| **Tiekėjas**  UAB „Ignitis grupės paslaugų centras“  Laisvės pr. 10, LT-04215 Vilnius  Tel. Nr.: +370 5 278 22 72  Įmonės kodas: 303200016  PVM kodas: LT100008194913  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bendrovės vadovė  Irma Kaukienė | **Pirkėjas**  UAB „Ignitis“  Laisvės pr. 10, LT-04215 Vilnius  Tel. Nr. +370 611 21 802  Įmonės kodas: 303383884  PVM kodas: LT100008860617  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  Generalinis direktorius  Artūras Bortkevičius |

Sutarties SD Priedas Nr. 3

**Pirkimo objekto pavadinimas, kiekis, įkainiai**

|  |  |  |
| --- | --- | --- |
| **Eil. Nr.** | **Pirkimo objektas** | **Įkainis, EUR be PVM** |
| 1.1. | Ignitis klientų aptarnavimo savitarna portalas | 479 401,00 |
| 1.2. | Kontaktų centro užklausų valdymo sistema | 38 805,00 |
| 1.3. | Kontaktų centro užklausų valdymo sistema | 15 740,00 |
| 1.4. | Apjungto duomenų pateikimo ir valdymo viename lange sistema | 126 545,00 |
| 1.5. | Apjungto duomenų pateikimo ir valdymo viename lange sistema | 124 730,00 |

|  |  |
| --- | --- |
| **Tiekėjas**  UAB „Ignitis grupės paslaugų centras“  Laisvės pr. 10, LT-04215 Vilnius  Tel. Nr.: +370 5 278 22 72  Įmonės kodas: 303200016  PVM kodas: LT100008194913  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bendrovės vadovė  Irma Kaukienė | **Pirkėjas**  UAB „Ignitis“  Laisvės pr. 10, LT-04215 Vilnius  Tel. Nr. +370 611 21 802  Įmonės kodas: 303383884  PVM kodas: LT100008860617  *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*  Generalinis direktorius  Artūras Bortkevičius |